

**PROFFIL Y RÔL**

|  |  |
| --- | --- |
|  |  |
| **Teitl y Rôl:** | Arweinydd Strategol – Camddefnyddio Sylweddau |
| **Gradd:** | PO4/5 |
| **Yn atebol i:** | Cyfarwyddwr Partneriaethau a Rhaglenni |
| **Yn gyfrifol am:** | Swyddog Cymorth Prosiect a Pholisi |
| **Cydgysylltu â:** | Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau |
| **Lefel Fetio Ofynnol:** | MV/SC – Fetio Rheoli a Chliriad Diogelwch |
| **Dyddiad Cyhoeddi:** | Mai 2022 |

**MAE HON YN SWYDD SY'N WLEIDYDDOL GYFYNGEDIG**

|  |
| --- |
| **Diben y Rôl:**  Yr Arweinydd Strategol am Camddefnyddio Sylweddau fydd yn gyfrifol am y polisi strategol, am gomisiynu ac am ddatblygu gwasanaethau ar gyfer camddefnyddio sylweddau. Disgwylir i ddeiliad y rôl gydweithio ag Arweinwyr Polisi Strategol eraill yn nhîm y Comisiynydd yn ogystal â meithrin cydberthnasau cryf ac effeithiol â phartneriaid ym mhob sector. Bydd deiliad y rôl hefyd yn cydweithio â phartneriaid cyflenwi i oruchwylio effeithiolrwydd y gwasanaethau camddefnyddio sylweddau a gomisiynwyd yn nhîm y Comisiynydd.  Bydd deiliad y rôl yn gyfrifol am gydweithio â rhanddeiliaid allanol ac am ddatblygu partneriaethau i sicrhau bod y gwasanaethau a ddarperir mewn perthynas â chamddefnyddio sylweddau wedi'u huno a'u bod yn canolbwyntio ar leihau achosion o aildroseddu ac ar adeiladu cymunedau iachach yn Ne Cymru. Yn ogystal, bydd deiliad y rôl yn cyfrannu at gynllunio strategol, gan gydweithio'n agos â Gwasanaeth Carchardai a Phrawf Ei Mawrhydi a phartneriaid eraill, gan geisio sicrhau bod blaenoriaethau sefydliadau yn gydnaws lle y bo'n bosibl i sicrhau dull cyson o weithredu ac i nodi cyfleoedd i gydweithio mwy.  Bydd deiliad y rôl yn sicrhau bod y contractau ar gyfer gwasanaethau a gomisiynir yn y maes hwn yn cael eu rheoli'n effeithlon, yn effeithiol ac y caiff perfformiad ei fonitro'n barhaus yn erbyn dangosyddion perfformiad cytundebol. Bydd hefyd angen cydweithio'n agos â'r Prif Swyddog Ariannol a'r Rheolwr Cyllid a Chomisiynu i sicrhau bod hyn yn digwydd.  Fel rheolwr strategol yn nhîm Comisiynydd yr Heddlu a Throseddu, bydd gofyn i ddeiliad y rôl gyfrannu at y gwaith o reoli a datblygu tîm cefnogi yn ogystal â thîm ehangach y Comisiynydd a bydd yn ofynnol iddo gynrychioli uwch-reolwyr mewn cyfarfodydd mewnol ac allanol yn ôl y gofyn. |

|  |  |
| --- | --- |
| **Prif Gyfrifoldebau** | **Cyngor ac Arweiniad**   * Cynnig cyngor ac arweiniad technegol ar gamddefnyddio sylweddau, lleihau achosion o aildroseddu a llwybrau triniaeth i sicrhau bod polisi strategol ac ymgysylltiad rhanddeiliaid yn effeithiol a dynamig. * Cyfrannu at y gwaith o ddatblygu'r agenda strategol ehangach ac arwain prosiectau trawsadrannol. * Goruchwylio effeithiolrwydd gwaith a gomisiynwyd a chontractau * Cynrychioli Comisiynydd yr Heddlu a Throseddu mewn mentrau allweddol sy'n canolbwyntio ar gamddefnyddio sylweddau yng Nghymru, y DU ac yn rhyngwladol. * Rheoli tîm cefnogi yn effeithiol i sicrhau bod pob mater sy'n gysylltiedig â meysydd polisi yn gweithredu'n effeithlon * Rhoi cyngor ac arweiniad ar faterion amrywiol a chymhleth a uwchgyfeiriwyd sy'n ymwneud â’r maes gwaith * Datrys problemau cymhleth yn annibynnol, gan gyfeirio unrhyw broblemau difrifol at uwch-gydweithwyr * Nodi problemau difrifol a'u huwchgyfeirio i gyrff perthnasol |
| **Gwella Busnes**   * Cyfrannu at y gwaith o roi prosiectau ar waith yn llwyddiannus sy'n cefnogi'r blaenoriaethau a nodir yng Nghynllun yr Heddlu a Throseddu * Nodi, cynnig a gweithredu datblygiadau a gwelliannau yn y maes, yr uned neu'r prosiect er budd yr heddlu a chwsmeriaid * Arwain mentrau i wella prosesau busnes * Monitro contractau gan sicrhau bod gwelliant parhaus yn ganolog i'r broses o ddatblygu gwasanaethau. |
| **Trefnu/Cynllunio**   * Cynllunio a threfnu gwaith, ynghyd â gwaith y tîm cefnogi, i'w gwblhau yn unol â fframwaith, safonau ac amserlenni penodol * Trefnu ac amserlennu digwyddiadau/cyfarfodydd yn ôl cyfarwyddyd * Gweithredu a chyfrannu at strategaeth gwasanaeth yn ôl cyfarwyddyd * Datblygu, cynnig a gweithredu cynllun busnes/prosiect cymeradwy ar gyfer yr uned, y pwnc neu'r swyddogaeth * Nodi adnoddau addas i gyflawni amcanion y maes pwnc neu'r prosiect, a cheisio cymeradwyaeth i’w defnyddio. |
| **Rheoli Pobl**   * Monitro a dyrannu llwyth gwaith o fewn y tîm * Goruchwylio staff yn unol â pholisïau a gweithdrefnau cywir * Cynorthwyo'r tîm i baratoi a defnyddio cyfarpar a thechnegau a chynghori ar unrhyw agweddau penodol ar waith yn eich maes eich hun * Arwain y tîm i nodi partneriaid a all gyfrannu at y gwaith o roi Cynllun yr Heddlu a Throseddu ar waith ac ymgysylltu â nhw |
| **Polisïau a Strategaethau**   * Arwain y broses o ddatblygu polisïau o fewn y maes pwnc ac ymgynghori arnynt * Cadw golwg strategol ar faterion sy'n effeithio ar yr agenda camddefnyddio sylweddau, gan sicrhau bod y materion sy'n codi yn cael eu bwydo i'r broses o gyflawni blaenoriaethau * Ymchwilio i bolisïau, eu hadolygu a'u llunio lle y bo'n briodol * Monitro'r broses o roi polisïau ar waith ac adrodd arni er mwyn sicrhau cydymffurfiaeth a nodi materion/problemau * Gan weithio gyda'r Cyfarwyddwr Partneriaethau a Rhaglenni, datblygu'r dull gweithredu strategol, diffinio ein blaenoriaethau o ran camddefnyddio sylweddau a sicrhau bod y rhain yn gydnaws â meysydd polisi eraill. |
| **Rheoli Prosiect**   * Profiad amlwg o reoli a chyflawni prosiectau * Trefnu a rheoli'r broses o gyflwyno'r prosiectau o ddydd i ddydd, gan gynnwys paratoi a chynllunio adnoddau * Sicrhau ansawdd darpariaeth y gwasanaeth * Cynnal adolygiad cadarn o'r broses o roi prosiectau ar waith er mwyn sicrhau bod busnesau'n cael budd ohonynt a bod amcanion y prosiectau'n cael eu darparu a'u cyflawni * Rheoli perfformiad contractwyr mewn perthynas â chamddefnyddio sylweddau. |
| **Rheoli Risgiau a Chydymffurfiaeth Gyfreithiol**   * Canfod a chofnodi risgiau o fewn eich cylch gwaith eich hun, a'u huwchgyfeirio i'r Cyfarwyddwr Partneriaethau a Rhaglenni yn unol â strategaethau rheoli risgiau, gan gyflwyno awgrymiadau i'w lleihau a mynd i'r afael â nhw. * Rhoi cyngor ac arweiniad ar risgiau a materion sy'n ymwneud â’r dyfarniad a rheoli cyllid. * Uwchgyfeirio risgiau a phroblemau mawr fel y bo'n briodol * Cydweithio ag archwilwyr mewnol ac allanol er mwyn sicrhau bod eu gofynion yn cael eu bodloni. * Monitro a sicrhau cydymffurfiaeth â phob rhwymedigaeth statudol berthnasol, rheoliadau a chanllawiau polisi er enghraifft, yn unol â'r cod ymarfer ar gyfer dioddefwyr troseddau a gorchymyn gwybodaeth benodedig. |
| **Gwasanaeth Cwsmeriaid a Chynrychiolaeth**   * Cyflwyno delwedd gadarnhaol a phroffesiynol i bartneriaid mewnol ac allanol a chydymffurfio â chod ymddygiad y Comisiynydd * Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel * Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu (MOPI) |
| **Datblygu Partneriaethau**   * Cydweithio â phartneriaid i gyflawni canlyniadau a meithrin cydberthnasau hirdymor â phartneriaid i ddatblygu llwybrau triniaeth a lleihau achosion o aildroseddu. * Nodi a blaenoriaethu partneriaid newydd a all ein helpu i gyflawni ein blaenoriaethau a'n hamcanion mewn perthynas â chamddefnyddio sylweddau. * Gwneud y mwyaf o gyfleoedd cyllido sy'n gyson â blaenoriaethau Cynllun yr Heddlu a Throseddu * Ymgysylltu â phartneriaid posibl, arwain trafodaethau archwiliol, ac adeiladu consensws gydag uwch swyddogion |
| Yn ogystal, bydd yn rhaid i ddeiliad y swydd fod yn barod i ymgymryd â dyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd. |
| **Cymwysterau** | **Hanfodol**   * Gradd neu gymhwyster cyfatebol a dysgu dwy brofiad   **Dymunol**   * Cymhwyster ôl-raddedig mewn pwnc cysylltiedig |
| **Sgiliau** | **Hanfodol**   * Y gallu i ddelio â llwyth gwaith trwm yn effeithlon ac yn effeithiol * Y gallu i fod yn hyblyg ac addasu mewn amgylchedd dan bwysau * Rhaid gallu dangos sgiliau dadansoddi cadarn * Rhaid meddu ar sgiliau cyfrifiadurol a bod yn hyddysg mewn rhaglenni Microsoft * Rhaid meddu ar sgiliau cyfathrebu gwych ar lafar ac yn ysgrifenedig * Rhaid meddu ar sgiliau dylanwadu cryf * Rhaid meddu ar brofiad o gynghori uwch-reolwyr mewn perthynas â materion proffil uchel * Rhaid meddu ar brofiad o roi cyngor strategol mewn perthynas â phartneriaethau, ymgysylltu ac ymgynghori * sganio gorwelion i dderbyn yr holl wybodaeth am agendâu a materion sy'n codi * gwaith partneriaeth a gwaith amlasiantaethol * y gallu i ddefnyddio gwybodaeth a chudd-wybodaeth er mwyn sicrhau bod proses effeithiol o wneud penderfyniadau a datblygu polisïau effeithiol yn cael ei rhoi ar waith * gweithio gyda chymunedau, rhanddeiliaid a sefydliadau gwirfoddol   **Dymunol**   * Cymraeg Iaith Lefel 2 – Yn gallu deall hanfod sgwrs yn Gymraeg ac yn gallu cyfleu gwybodaeth sylfaenol ac ymateb i geisiadau syml yn Gymraeg. Yn gallu trosglwyddo galwadau ffôn yn Gymraeg. Yn gallu cyflwyno eich hun a phobl eraill yn ôl enw, rôl a lleoliad/sefydliad. Yn gallu cyfrannu at gyfarfod yn rhannol yn Gymraeg. |
| **Gwybodaeth** | **Hanfodol**   * Rhaid meddu ar wybodaeth gyfredol am faterion lleol a chenedlaethol sy'n gysylltiedig â'r maes polisi hwn * Rhaid meddu ar wybodaeth a phrofiad amlwg o brosesau comisiynu ac o weithio mewn amgylchedd partneriaeth * Gwybodaeth fanwl am faterion yn ymwneud â bregusrwydd a darparu gwasanaethau yn y maes hwn. |

**Rhinweddau Personol**

|  |  |
| --- | --- |
| **Gwasanaethu'r Cyhoedd** | Dangos cred wirioneddol mewn gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd pennaf i'r cyhoedd  Deall disgwyliadau, anghenion a phryderon cymunedau gwahanol a cheisio mynd i'r afael â nhw  Meithrin hyder y cyhoedd drwy siarad â phobl mewn cymunedau lleol er mwyn ystyried eu safbwyntiau a chwalu'r rhwystrau rhyngddyn nhw a'r heddlu  Deall effaith plismona ar gymunedau gwahanol a'r buddiannau iddynt, a nodi'r ffordd orau o ddarparu gwasanaethau iddynt.  Datblygu partneriaeth ag asiantaethau eraill er mwyn darparu'r gwasanaeth cyffredinol gorau posibl i'r cyhoedd |
| **Proffesiynoldeb** | Gweithredu ag uniondeb, yn unol â gwerthoedd Gwasanaeth yr Heddlu  Cymryd perchnogaeth wrth ddatrys problemau, gan ddangos dewrder a gwydnwch wrth ymdrin â sefyllfaoedd anodd a allai fod yn ymfflamychol  Gweithredu ar eich liwt eich hun i fynd i'r afael â materion, gan ddangos agwedd gref at waith a gwneud ymdrech ychwanegol pan fo angen  Bod yn bwyllog ac yn broffesiynol dan bwysau, gan leddfu gwrthdaro, a bod yn barod i gamu ymlaen a chymryd rheolaeth pan fo angen. |
| **Arwain Newid** | Agwedd gadarnhaol tuag at newid, addasu ffyrdd gwahanol o weithio ac annog hyblygrwydd ymhlith eraill  Chwilio am ffyrdd o wella gwerth am arian a'r ffordd y caiff gwasanaethau eu darparu bob amser, gan awgrymu newidiadau ac annog eraill i gyfrannu syniadau  Datrys problemau mewn ffordd arloesol a chreadigol  Gofyn am adborth a gweithredu arno, gan ddysgu o brofiad a pharhau i ddatblygu eich sgiliau a'ch gwybodaeth broffesiynol eich hun |
| **Arwain Pobl** | Ysbrydoli aelodau o'r tîm i gyflawni nodau heriol, gan roi cyfarwyddiadau a datgan disgwyliadau'n glir  Cydnabod cyflawniadau unigolion a thimau drwy dynnu sylw at waith da a'i wobrwyo  Cydnabod pan fydd pobl yn colli'r awydd i weithio, a rhoi hwb a chefnogaeth pan fydd hynny'n digwydd  Rhoi adborth gonest ac adeiladol er mwyn helpu pobl i ddeall eu cryfderau a'u gwendidau  Hyfforddi a rhoi arweiniad i aelodau'r tîm, gan nodi meysydd i'w datblygu a mynd i'r afael â nhw |
| **Rheoli Perfformiad** | Deall amcanion a blaenoriaethau'r sefydliad a sut mae eich gwaith eich hun yn cyd-fynd â'r rhain  Cynllunio a threfnu tasgau yn effeithiol i gynnal a gwella perfformiad  Rheoli cyfres o flaenoriaethau, ystyried pethau'n ofalus ymlaen llaw, cydbwyso adnoddau a chydgysylltu gweithgareddau i gwblhau tasgau mewn pryd.  Gwybod beth yw cryfderau aelodau o'r tîm, gan ddirprwyo'n briodol a chydbwyso llwythi gwaith y tîm  Monitro'r hyn a gaiff ei gyflawni er mwyn sicrhau bod tasgau wedi cael eu cwblhau i'r safon ofynnol, a mynd i'r afael â thanberfformiad yn effeithiol |
| **Gwneud Penderfyniadau** | Casglu, dilysu ac asesu gwybodaeth i feithrin dealltwriaeth gywir o sefyllfaoedd  Ystyried amrywiaeth o opsiynau posibl cyn gwneud penderfyniadau clir ac amserol y gellir eu cyfiawnhau  Adolygu penderfyniadau gan ystyried gwybodaeth newydd ac amgylchiadau newidiol  Cydbwyso risgiau, costau a buddiannau, gan ystyried effaith ehangach penderfyniadau  Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd |
| **Cydweithio ag Eraill** | Cydweithio ag eraill er mwyn cyflawni pethau, gan fod yn barod i roi help a chymorth i gydweithwyr  Yn hawdd mynd atoch, gan ddatblygu cydberthnasau gwaith cadarnhaol a chyd-dynnu'n dda fel tîm  Esbonio pethau'n dda, gan sicrhau bod cyfarwyddiadau'n glir a siarad â phobl gan ddefnyddio iaith y maent yn ei deall  Gwrando'n ofalus a gofyn cwestiynau er mwyn sicrhau dealltwriaeth, gan leisio eich barn eich hun yn gadarnhaol ac yn adeiladol  Darbwyllo pobl drwy bwysleisio manteision dull gweithredu penodol, rhoi'r wybodaeth ddiweddaraf iddynt a rheoli eu disgwyliadau  Bod yn foesgar, yn gwrtais ac yn ystyriol, gan ddangos empathi a thosturi  Ymdrin â phobl fel unigolion a mynd i'r afael â'u hanghenion a'u pryderon penodol  Trin pobl â pharch ac urddas, gan ymdrin â nhw'n deg a heb ragfarn, ni waeth beth fo'u cefndir na'u hamgylchiadau |

Cyfrifoldeb cyffredinol Comisiynydd yr Heddlu a Throseddu yw cynnal gwasanaeth heddlu effeithiol ac effeithlon a chwarae rôl arweiniol yn y gwaith o ostwng troseddu a sicrhau diogelwch cymunedol yn ardal yr heddlu. Mae'n rhaid i bob unigolyn yn swyddfa Comisiynydd yr Heddlu a Throseddu ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid iddo ddangos y gall gyfrannu at amgylchedd gwaith agored a theg lle na chaniateir ymddygiad amhriodol. Ni ddylent ddangos unrhyw dystiolaeth y bydd yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau sydd wedi'u marcio isod, gan mai'r rhain yw'r adrannau y cewch eich marcio yn unol â nhw wrth lunio'r rhestr fer.

**Meini Prawf Llunio Rhestr Fer**

|  |  |
| --- | --- |
| Cymwysterau |  |
| Sgiliau | ✓ |
| Gwybodaeth | ✓ |
| Rhinwedd Bersonol: Gwasanaethu'r Cyhoedd |  |
| Rhinwedd Bersonol: Proffesiynoldeb |  |
| Rhinwedd Bersonol: Arwain Newid | ✓ |
| Rhinwedd Bersonol: Arwain Pobl | ✓ |
| Rhinwedd Bersonol: Rheoli Perfformiad | ✓ |
| Rhinwedd Bersonol: Gwneud Penderfyniadau | ✓ |
| Rhinwedd Bersonol: Cydweithio ag Eraill |  |